Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7152

10. évfolyam A Történelem tanulásának céljai a 10. évfolyamon A történelem segédtudományai közül a paleográfia tudományos szintre emelésének megismerése, a genealógia területének XIX. századi kiteljesedésről információk gyűjtése. A történelmi múlt rekonstruálása a modern kor új forrásaiból, a sajtóból, az újságból, a statisztikából, emlékiratokból, visszaemlékezésekből, naplókból, történelmi személyek levelezéseiből, karikatúrákból, gúnyrajzokból. A társadalomtudomány és a pszichológia találkozásai pontjainak felismerése néhány történelmi esemény feldolgozása útján. A nemzetkarakterológia relációjának megismerése, annak tudatosulása, hogy a korabeli forrásokban sokszor antropomorf módon igyekeztek bemutatni a korabeli nemzetállamokat. A szociálpszichológia segítségével történelmi események megértése. Annak megismerése, hogy az önkényuralom, a kiegyezés, valamint a dualizmus kora miként tükröződik a hazai történetírásban. Néhány korabeli történeti forrás megemlítése, bepillantás a századforduló mértékadó nagy kézikönyveibe, a Nagy Képes Világtörténetbe (Szerk. és részben írta Marczali Henrik. I–XII. Franklin, Révai testvérek, Bp. 1898-1904) és A magyar nemzet története c. munkába (Szerk. Szilágyi Sándor. I–X. Athenaeum, Bp. 1895-1899), valamint a korabeli forráskiadványok közül Deák Ferencz beszédei (Összegyűjt. Kónyi Manó. I-VI. Bp. 1902), vagy Kossuth emigrációs iratainak megismerése (Kossuth Lajos: Irataim az emigrációból. I–III. Bp. 1880-1882.) A korabeli történeti források áttekintése mellett néhány – a korról szóló XX. századi feldolgozás – megismerése, Széchenyi döblingi korszakának feldolgozása Kosráy Domokos által, a kor egyházpolitikai kérdéseinek vizsgálata Adriányi Gábor munkáiból, az önkényuralom igazgatási mechanizmusának áttekintése Sashegyi Oszkár kutatásaiból, a kiegyezés feldolgozása Szabad György által, az Osztrák-Magyar Monarchia politikai, közigazgatási viszonyainak ismertetése Somogyi Éva munkáiból. Az Osztrák-Magyar Monarchia államberendezkedésének, a birodalmon belül a magyar társadalom város-és kulturtörténeti feldolgozása, Hanák Péter Kert és műhely című szintézisének megismerése által. Korabeli karikatúrák elemzése a Borsszem Janko c. sajtóból, a karikatúrák elemzése során a magyar parlamentarizmusról, a politikai életről, a társadalomról, a nemzetiségekről, az antiszemitizmusról további információk szerzése. A karikatúrák, gúnyrajzok elemzése kapcsán a szimbolikus, metaforikus gondolkodás fejlesztése. Diagramok leolvasása, önálló információgyűjtés az adott témához. Az írásos és szóbeli forrásokból történelmi ismeretek megszerzése és megtanulása, következtetések megfogalmazása, különböző típusú forrásokból származó információk összehasonlítása. Fogalmak azonosítása, helyes használata. A történelmi valóság és a fikció megkülönböztetése egymástól. Információk gyűjtése és következtetések levonása egyszerű statisztikai táblázatokból, diagramokból, grafikonokból, kronológiákból Annak elérése, hogy érezzenek belső indíttatást arra, hogy ne csak a tankönyvből, de könyvtárból, szakkönyvekből, múzeumok anyagaiból is informálódjanak. Történelmi események térben, időben való ábrázolása. További ismeretek szerzése a magyar történelem kiemelkedő alakjairól és eseményeiről, különösen a kiegyezésről és Deák Ferenc életútjáról, a dualizmusról. Kellő történelmi objektivitással a kiegyezés értékelése, előnyeinek és hátrányainak bemutatása. A XIX. századi diplomácia- és politikatörténet, a nemzetállamok kialakulása és a polgárosodás témák megtanulása. Eötvös népiskolai reformjának, a kor oktatástörténetének áttekintése, bepillantás a történelemtanítás történetébe, különösen Kármán Mórnak, a magyar polgári pedagógia legjelentősebb dualizmus kori alakjának és munkásságának megismerése, a hungarocentrikus történelemtanítás, és a Magyar Történelmi Társulat megalakulásának és első üléseinek áttekintése. Az egyetemes történelmi anyagrész közül ismeretek tanulása a szabadversenyes kapitalizmus kiteljesedéséről, a diplomácia alakulásáról, a katonai-szövetségi rendszerek létrejöttéről, a modern gyarmatosításról. A problémamegoldó gondolkodás, a kritikai gondolkodás, a struktúrákban való gondolkodás fejlesztése. A különböző kultúrák, korok és korszakok több szempontú összehasonlításának gyakorlása. Annak elérése, hogy széleskörű tudásháttérrel rendelkezzenek a politikai, társadalmi forradalmi átalakulások mellett a gazdaságban, a technikában, az életmódban, a tudományban bekövetkezett változásokról. Annak elérése, hogy legyenek képesek egy-egy jelenség változását a történelmi időben több korszakot átfogóan is tanulmányozni. Az első világháborúhoz vezető út állomásainak, a modern gyarmatosítás folyamatának megismerése. Az Európán kívüli civilizációk sajátosságainak megértése. Különbségek és egybeesések felismerése az egyetemes és a magyar történelmi események között. A történelmi események közötti okok és következmények felismerése. Különböző típusú okok és következmények megkülönböztetése, a lényeges és lényegtelen közötti különbségek felismerése. Önálló kérdések megfogalmazása az okokról és következményekről. Aktuális jelenkortörténeti 2006/20/II. szám események történelmi előzményeinek bemutatása. A korszak főbb eszmeáramlatainak (liberalizmus, nacionalizmus, konzervativizmus és szocializmus) jellemzői források alapján, a legfontosabb állam- és alkotmányjogi fogalmak (pl. alkotmány, parlament, képviseleti rendszer, szavazati jog, hatalommegosztás) megtanulása. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. A SZABADVERSENYES KAPITALIZMUS KORA ISMERETEK TANULÁSA A SZABADVERSENYES KAPITALIZMUS KORÁRÓL 1. Anglia – a világ ura Ismeretek tanulása Angliáról, a parlamentarizmus fejlődéséről, a toryk és whigek politikai váltógazdálkodásáról. Információszerzés az angol gyarmatbirodalom kialakulásáról. A gyarmatok térben való ábrázolása. Tudja, milyen történelmi események kapcsolódnak a következő évszámhoz:

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes